Bastionų taurė 2025
2025-08-02 15:00 - 21:00 UTC | Jono Kalnelis, Turgaus gatvė 37, Klaipėda, LT-92101, Lithuania
Rugpjūčio 2 d., Jono kalnelyje (Bastionų komplekse) vyks vienas ryškiausių vasaros sporto renginių – „Bastionų taurė 2025“. Šis dinamiškas ir vizualiai įspūdingas sporto renginys, kvies išbandyti jėgas net keturiose sporto rungtyse! Laukiami tiek aktyvūs dalyviai, tiek palaikymo komandos!
Renginio programa:10:00 – Dviračių eliminatorius14:00 – Bėgimo varžybos16:00 – Baidarių sprintas17:30 – Kayak Cross varžybos
Dalyvavimas NEMOKAMAS!
DVIRAČIŲ ELIMINATORIUS. Tai išskirtinio formato dviračių varžybos, kur reikės taktikos, dviračio valdymo sugebėjimų, šalto proto ir žinoma, greičio!Vyks kvalifikaciniai važiavimai, kurių metu dalyviai atsirinks finaliniams važiavimams.
Rungtyniaujama vyrų ir moterų grupėse atskirai, taip pat berniukų ir mergaičių grupėse – iki 7 metų amžiaus.– Eliminatoriaus distancija – vyrams ir moterims 1700 m– Atskiro starto distancija – vyrams ir moterims 1700 m.– Vaikų distancija – mergaitėms ir berniukams (2018 m. ir jaunesni) ~500 m. Starto numerių atsiėmimas: 9:00–10:00 Tinkamiausias dviratis: MTB, tačiau galima dalyvauti ir su kitokio tipo dviračiu. Greičiausi pateks į finalą ir kovos dėl prizų! Registracija: https://forms.gle/8yVsBsZUxgh2juj17

BĖGIMO VARŽYBOS. Jau trečius metus bėgimo mėgėjai ir profesionalai rinksis įrodyti, kuris šį kartą vertas “Bastionų taurės”! Rungtyniaujama vyrų ir moterų grupėse atskirai, taip pat jaunimo iki 16 metų amžiaus grupėse.– Pagrindinė distancija – vyrams ir moterims 1400 m.– Trumpo nuotolio distancija – merginoms ir vaikinams (2008 m. ir jaunesni) 700 m.– Mišri estafetė – 5 x 700 m (komandoje turi būti ne mažiau kaip dvi moterys). Starto numerių atsiėmimas: 9:00–14:00 Registracija: https://forms.gle/kGQn6fgMbfbNxb9P7

BAIDARIŲ SPRINTAS. Išsiaiškinsime greičiausią „Bastionų taurės“ irkluotoją! Baidarių sprintas – tai klasikinė baidarių rungtis, kur irkluotojai rungiasi, kas greičiau įveiks paruoštą trasą. Dalyviai skirstomi į tris kategorijas: vyrai, moterys ir vaikai iki 16 metų. Visose kategorijose bus apdovanojamos pirmos trys vietos. Dalyviai turės įveikti 200m. atstumą tiesėje arba su kliūties apiplaukimu ir grįžimu į starto vietą. Visi dalyviai irkluos vienodomis vienvietėmis baidarėmis ir vienodais irklais. Visą inventorių suteiks organizatoriai. Baidarių sprint rungtyje gali registruotis visi norintys išmėginti savo jėgas! Registracija: https://forms.gle/ZAJ1TwpwDHsHYzov9

KAYAK CROSS VARŽYBOS. Klaipėdoje dar nematytas reginys, kuris prikaustys dėmesį visų, atėjusių pažiūrėti ir paliks nepamirštamą įspūdį visiems, išdrįsusiems pabandyti! Rungtyniaujama vyrų ir moterų grupėse nuo 16 m. atskirai, taip pat jaunimo iki 16 metų amžiaus grupėse bei atskiroje mėgėjų grupėje. Irkluojama kalnų upėms pritaikytais kajakais; Startas – šuolis nuo 2 m aukščio pakylos tiesiai į vandenį; Pažymėtoje vietoje – privalomas „Eskimo roll“ (apsivertimas vandenyje); Tada – manevrai tarp dviejų vartų žymų ir – lenktynės iki finišo!Varžybų metu leidžiamas kontaktas tarp dalyvių, todėl adrenalinas garantuotas!
Kayak CROSS atskira mėgėjų grupės rungtis – puiki proga išbandyti ekstremalų sportą kiekvienam: Ta pati įdomi ir dinamiška trasa; Specialus, stabilesnis inventorius pradedantiesiems; Nereikės atlikti „Eskimo roll“; Dalyvauti gali visi – su patirtimi ar be jos; Inventorių suteiks organizatoriai, tačiau jei turi savo – gali naudoti ir jį; Inventoriaus kiekis ribotas – registruokis iš anksto! Registracija: https://forms.gle/Y1muoqmtemPZfb2D9

Visi dalyviai gaus atminimo medalius, prizinių vietų laimėtojai – rėmėjų įsteigtus prizus, o pirmos vietos laimėtojams atiteks garbinga – Klaipėdos sporto festivalio “Bastionų taurė”!
Nepraleisk progos – registruokis, dalyvauk rungtyse ar palaikyk dalyvius ir praleisk pirmą rugpjūčio šeštadienį aktyviai! Renginys nemokamas!
Renginį organizuoja: Klaipėdos miesto savivaldybė ir BĮ Klaipėdos lengvosios atletikos mokykla.
Informuojame, jog renginio viešinimo tikslu šio renginio lankytojai gali būti fotografuojami bei filmuojami.
NORITE DAR? Renginys vyks didžiausio mieste – Klaipėdos sporto festivalio metu, kuris net visą mėnesį kvies į sporto renginių ciklą, kuriame galėsite ne tik pamatyti, bet ir sudalyvauti įvairiose sportinėse veiklose ir kituose įdomiuose užsiėmimuose! Daugiau informacijos: https://www.facebook.com/events/4211879185714857/
Views: 16
